text: Kvinde fulgte efter blotter og tog billeder
  02 juni 2016 kl. 20.13
  En 49-årig kvinde var snarrådig, da hun mødte en blotter ved Sønderskoven i Sønderborg. Hun fulgte efter ham og tog billeder.
  Og det var netop billederne, som førte til anholdelse af en 31-årig statsløs mand fra Kuwait, som bor på asylcentret.
  - Kvinden genkendte blotteren fra en episode i går, fortæller vagtchef Erik Lindholdt til TV SYD. Så hun fulgte efter ham og tog billeder af manden.
  Billederne sendte hun til poltiet, som rundkastede dem til patruljevognene.
  - Patruljen kørte lidt rundt. Var bl.a. ned på stranden, hvor der lå en nøgen mand. Men det var ikke ham, siger vagtchefen.
  Blotteren blev beskrevet som udenlandsk udseende. Politiet kørte derfor til asylcentret. Og her var der gevinst.
  - Patruljen traf ham, da han var på vej væk fra asylcentret. De kunne genkende ham ud af kvindens fotos. Han blev anholdt – og han erkendte at han havde blottet sig, siger vagtchefen til TV SYD
  